पाएं अपने शहर की ताज़ा ख़बरें और फ्री ई-पेपरडाउनलोड करें
पानीपत. वो दिन आ गया, जिसका शहर के लोग इंतजार कर रहे थे। इंतजार था, अपने शहर की सरकार बनाने का। आज अपने कीमती वोट से अपने-अपने वार्ड के नुमाइंदे चुन सकेंगे। 24 वार्डो के यही 24 नुमाइंदे निगम हाउस में बैठकर शहर की तस्वीर बदलेंगे। सही प्रत्याशी को चुनने और अपनी सरकार बनाने के लिए आपको जो मौका मिला है, उसमें चूक मत कीजिएगा। वोट देने के अपने अधिकार का इस्तेमाल कर लोकतंत्र के इस पर्व में जरूर शरीक हों।
शहर के पहले नगर निगम के लिए रविवार को मतदान होगा और 4 जून को होगी वोटों की गिनती। चुनाव में खड़े 321 प्रत्याशियों में 94 महिला प्रत्याशी भी हैं। वोटिंग सुबह 8 से शाम 5 बजे तक चलेगी। शाम 5 बजे के बाद केवल वही वोटर वोट दे सकेंगे, जो उस परिधि में होंगे। प्रशासन ने शनिवार को सभी वार्डो में फ्लैगमार्च किया। 234 बूथों के लिए 234 पोलिंग पार्टियां बनाई गई हैं और शहर में 1200 से अधिक फोर्स तैनात है। पहली बार हर बूथ बिल्डिंग में महिला मतदाताओं के लिए महिला सुरक्षा कर्मी तैनात रहेंगी।
धारा 144 लागू
शहर में धारा 144 लागू है। कोई भी व्यक्ति घातक हथियार जैसे लाठी, लाइसेंसी हथियार, तलवार, (सिखों की धाíमक छोटी कृपाण को छोड़कर), बरछा, भाला इत्यादि साथ लेकर नहीं चल सकता। कोई भी लाइसेंसी हथियार लेकर भी बूथ पर नहीं आ सकता। परिणाम आने तक मोबाइल, सेल्यूलर, और वायरलेस सेट ले जाने पर प्रतिबंध रहेगा। मतगणना हॉल के 100 मीटर के दायरे तक इसे नहीं ले जा सकते।
मतदान के लिए ये प्रूफ भी चलेंगे
यदि मतदाता के पास फोटो पहचान पत्र नहीं है तो वोटर स्लिप, पासपोर्ट, ड्राइविंग लाइसेंस, हथियार लाइसेंस, जॉब कार्ड, संपत्ति दस्तावेज, राशन कार्ड, आयकर पहचान पत्र, बैंकिंग व किसान पास बुक, अनुसूचित जाति व पिछड़ा वर्ग प्रमाण पत्र, किसी भी प्रकार की पेंशन के दस्तावेज, शारीरिक विकलांगता प्रमाण पत्र, नौकरी का प्रमाण पत्र, स्वतंत्रता सेनानी प्रमाण पत्र व स्वास्थ्य बीमा योजना स्मार्ट कार्ड सहित 11 दस्तावेजों में से किसी भी एक को पोलिंग अधिकारी को दिखाकर मतदान किया जा सकता है।
पर्यवेक्षक को सीधे कर सकते हैं फोन
डी. सुरेश (आईएएस) को नगर निगम चुनाव के दृष्टिगत पानीपत नगर निगम चुनाव के लिए पर्यवेक्षक नियुक्त किया गया है। डी. सुरेश से उनके सेलफोन नंबर-09717263333 पर संपर्क किया जा सकता है। उनका कैंप कार्यालय लोक निर्माण विश्राम गृह में बनाया गया है।
(आगे की स्लाइड में पढ़ें किस तरह भिड़ गए प्रत्याशी)
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn